PMIndiaData/PMIndiaSum huggingface dataset:
பொதுத்துறை நிறுவனங்கள் தேர்வு வாரியம் 1987ம் ஆண்டு மார்ச் 3ம் தேதி தீர்மானத்தினை திருத்த மத்திய அமைச்சரவை ஒப்புதல்

பிரதமர் நரேந்திரமோடி தலைமையில் டெல்லியில் நடைபெற்ற பொருளாதார விவகாரங்களுக்கான மத்திய அமைச்சரவை கூட்டத்தில், பொதுத்துறை நிறுவனங்கள் தேர்வு வாரியம் 1987ம் ஆண்டு மார்ச் 3ம் தேதி தீர்மானத்தினை திருத்த ஒப்புதல் அளிக்கப்பட்டது. அந்த திருத்த முன்மொழிவு விவரம்: (1) அரசு (மாநில) பொதுத்துறை நிறுவனங்கள் மற்றும் பொதுத்துறை நிறுவனங்களைச் சேர்ந்த விண்ணப்பதாரர்களை, உட்சாராத அபேட்சர்களாக 5 ஆண்டு காலத்திற்கு மத்திய பொதுத்துறை நிறுவனங்களில் நியமிக்கலாம். (2) பொதுத்துறை நிறுவனங்கள் தேர்வு வாரியத்தின் தலைவராக அல்லது உறுப்பினர்களாக தேர்வு செய்யப்படுபவர்கள் பதவி ஏற்கும் நாளில் இருந்து 3 ஆண்டுகள் அல்லது 65 வயது இதில் எது முதலில் வருகிறதோ அதுவரை பதவியில் இருக்கலாம். பின்னணி- (1) பொதுத்துறை நிறுவனங்களில் மூத்த பணி நிலைகளில் மாநில பொதுத்துறை நிறுவனங்கள் மற்றும் தனியார் பொதுத்துறை நிறுவனங்களை சேர்ந்த விண்ணப்பதாரர்களை நியமிக்க கொள்கை முடிவுக்கு ஒப்புதல் அளிக்கப்பட்டுள்ளது. பொதுத்துறை நிறுவனங்கள் தேர்வு வாரியம் சிறப்பாக செயல்பட மேலும் 5 ஆண்டுகள் நீட்டிப்புக்கு முன்மொழியப்படுகிறது. (2) பொதுத்துறை மத்திய நிறுவனங்களில் மூத்த பதவி நிலைகளுக்கு தனியார் மற்றும் மாநில பொதுத்துறை நிறுவனங்களை சேர்ந்தவர்களை நியமிக்க திருத்தம் வகை செய்கிறது. இதன் மூலம் இந்த பிரிவைச் சேர்ந்த திறமையானவர்கள் தெரிவு செய்வதற்கு கிடைப்பார்கள். (3) மத்திய பொதுத்துறை நிறுவனங்களுக்கு திறமையான ஆட்கள் மாநில மற்றும் தனியார் நிறுவனங்களில் இருந்து கிடைப்பார்கள். இதன் மூலம் மத்திய பொதுத்துறை நிறுவனங்கள் பலன் அடையும்.
ரத யாத்திரை – மக்களுக்குப் பிரதமர் வாழ்த்து

ரத யாத்திரையை முன்னிட்டு மக்களுக்கு பிரதமர் திரு நரேந்திர மோடி தனது வாழ்த்துகளைத் தெரிவித்துள்ளார். ரத யாத்திரையை முன்னிட்டு, உங்கள் அனைவருக்கும் எனது வாழ்த்துகள். இறைவன் ஜகன்நாத் தொடர்ந்து தனது ஆசீர்வாதத்தை உங்களுக்கு வழங்கட்டும். இறைவன் ஜகன்நாத்தின் ஆசீர்வாதத்தால் கிராமங்கள் முன்னேறி, ஏழைகள் மற்றும் விவசாயிகளின் வாழ்வாதாரம் மேம்பட்டு, இந்தியா வளர்ச்சியில் புதிய உயரங்களை எட்டட்டும் என்று பிரதமர் தனது வாழ்த்துச் செய்தியில் கூறியுள்ளார்.
ஜப்பான் முன்னாள் பிரதமர் யோஷிஹிடே சுகாவுடன் பிரதமர் மோடி பேச்சு

குவாட் தலைவர்கள் உச்சி மாநாட்டில் கலந்து கொள்ள பிரதமர் மோடி, தலைநகர் டோக்கியோவில், ஜப்பானின் முன்னாள் பிரதமர் யோஷிஹிடே சுகாவுடன் சந்தித்து பேச்சுவார்த்தை நடத்தினார். அப்போது, 2021-ம் ஆண்டில் வாஷிங்டனில் நடந்த குவாட் உச்சி மாநாட்டில் தாங்கள் சந்தித்து பேசியதை நினைவு கூர்ந்தனர். இந்தியா, ஜப்பான் இடையேயான உறவை வலுப்படுத்த யோஷிஹிடே சுகா அளித்த பங்களிப்புக்கு பிரதமர் மோடி பாராட்டு தெரிவித்தார். இருநாடுகளும் உலகளாவிய கூட்டாண்மையை வலுப்படுத்துவது குறித்தும் இருநாட்டு தலைவர்களும் ஆலோசனை நடத்தினர்.
ஐந்து இந்திய அறிவியில் கல்வி மற்றும் ஆராய்ச்சி கழகங்கள் நிறுவுவதற்கான மறு மதிப்பீடு

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, திருவனந்தபுரம், போபால், மொகாலி, பூனே, மற்றும் கொல்கத்தாவில், ஐந்து அறிவியல் கல்வி மற்றும் ஆய்வுக் கழகங்கள் அமைப்பதற்கான மதிப்பீட்டை ரூ.2500 கோடியிலிருந்து ரூ 4799 கோடியாக உயர்த்தி மறுமதிப்பீடு செய்வதற்கு ஒப்புதல் அளித்தது. இந்த நிறுவனங்களின் கட்டுமானம் தற்போது நடைபெற்றுக் கொண்டிருக்கும் நிலையில், இந்த மறுமதிப்பீடு சம்பந்தப்பட்ட அமைச்சரவையும், இந்த கல்வி நிறுவனங்களின் நிர்வாகிகளும், கட்டுமானத்தை விரைவுபடுத்த உதவும். இந்தக் கல்வி நிறுவனங்களில் 9275 மாணவர்கள், 925 ஆசிரியர்கள், மற்றும் 1020 பணியாளர்கள் தங்க நிரந்தரமான இடம் உருவாக்கி 2018-19ம் ஆண்டுக்குள் செயல்பட இந்த ஒதுக்கீடு உதவும். இந்த கல்வி நிலையங்கள், பட்டப்படிப்பு, முதுகலை படிப்பு மற்றும் ஆராய்ச்சிக் கல்வி ஆகியவற்றை ஒரே இடத்தில் பயில வகை செய்யும். இந்த கல்வி நிலையங்கள், தேசிய ஆய்வகங்களோடும், இதர ஆய்வகங்களோடும் இணைந்து, ஆராய்ச்சிக்கான ஒரு சாதகமான சூழலை உருவாக்கி, நிர்வாகத் தடைகளைக் கடந்து, விரிவான ஆராய்ச்சிக்கு வழிவகை செய்யும். லேசர், அதிவேக கடத்துமை, செமி கன்டக்டர், நானோ பொருட்கள் போன்றவை அடிப்படை அறிவியலில் இருந்து, உயர் அறிவியலுக்கு மாறியவை. இத்துறைகளில் செய்யப்படும் ஆராய்ச்சிகள், பெரும் வருவாயை ஏற்டுத்தும் வகையில் புதிய கண்டுபிடிப்புகளை உருவாக்க உதவும். இந்திய பொருளாதார வளரச்சியில் தாக்கம் ஏற்படுத்தும் வகையில் தொழில்நுட்ப மனிதவள புரட்சி ஏற்படுவதற்கு தேவையான தகுதிவாய்ந்த ஆராய்ச்சியாளர்களை உருவாக்க, இந்த கல்வி நிறுவனங்கள் உதவி செய்யும்.
11-வது விளையாட்டு மகாகும்பமேளாவை பிரதமர் தொடங்கி வைத்தார்

பிரதமர் திரு நரேந்திர மோடி அகமதாபாத்தில் 11-வது விளையாட்டு மகாகும்பமேளாவை தொடங்கிவைத்தார். இந்த நிகழ்ச்சியில், குஜராத் மாநில ஆளுநர் ஆச்சார்ய தேவவிரத், முதலமைச்சர் திரு பூபேந்திர பட்டேல் உள்ளிட்டோர் கலந்து கொண்டனர். இந்த நிகழ்ச்சியில் உரையாற்றிய பிரதமர், இது வெறும் விளையாட்டு மகாகும்பமேளா மட்டுமல்ல என்றும், குஜராத் இளைஞர் சக்தியின் மகாகும்பமேளா என்றும் தெரிவித்தார். பெருந்தொற்று காரணமாக மகாகும்பமேளா இரண்டு ஆண்டுகளாக நடைபெறவில்லை என்று குறிப்பிட்ட பிரதமர், இந்த பிரம்மாண்டமான நிகழ்ச்சி விளையாட்டு வீரர்களுக்கு புதிய நம்பிக்கையையும், ஆற்றலையும் நிறைத்துள்ளது என்று கூறினார். 12 ஆண்டுகளுக்கு முன்பு தாம் விதைத்த விதை இன்று பிரம்மாண்டமான ஆலமரமாக மாறியுள்ளதாக அவர் கூறினார். 2010 –ம் ஆண்டு அப்போது குஜராத் முதலமைச்சராக இருந்த திரு நரேந்திர மோடி, இந்த விளையாட்டு மகாகும்பமேளாவை தொடங்கிவைத்தார். அப்போது 16 விளையாட்டுக்களில் 13 லட்சம் பேர் பங்கேற்றனர். இன்று 36 விளையாட்டுக்கள், 26 பாரா விளையாட்டுக்கள் இடம்பெற்றுள்ளன. இதில் கலந்து கொள்ள 45 லட்சத்துக்கும் அதிகமானோர் பதிவு செய்துள்ளனர். இளைஞர்கள் குறுகிய வழிகளைபின்பற்றுவதை தவிர்க்க வேண்டும் என வலியுறுத்திய பிரதமர், நீண்டகால திட்டமிடுதல், தொடர் அர்ப்பணிப்பு ஆகியவை வெற்றிக்கு வழிவகுக்கும் என்றும், எந்த வெற்றியும், தோல்வியும் அத்துடன் நின்று விடுவதில்லை என்றும் கூறினார். இதுவே வெற்றிக்கான தாரக மந்திரம் என்று அவர் தெரவித்தார்.
உயரம் தாண்டுதலில் இந்தியாவிற்கு முதல் பதக்கம் வென்று தந்த தேஜஸ்வின் ஷங்கருக்கு பிரதமர் வாழ்த்து

உயரம் தாண்டுதலில் இந்தியாவிற்கு முதல் பதக்கம் வென்று தந்த தேஜஸ்வின் ஷங்கருக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்த வெண்கலப் பதக்கத்தின் மூலம் காமன்வெல்த் போட்டிகள் 2022-ன் தடகளப் பிரிவில் இந்தியா தனது முதல் பதக்கத்தைக் கைபற்றியுள்ளது. பிரதமர் வெளியிட்டுள்ள ட்விட்டர் செய்தியில் கூறியிருப்பதாவது: “தேஜஸ்வின் ஷங்கர் வரலாறு படைத்துள்ளார். காமன்வெல்த் போட்டிகளின் தடகளப் பிரிவில் இந்தியாவிற்கு முதல் பதக்கத்தை அவர் வென்று தந்துள்ளார். வெண்கலப் பதக்கம் வென்ற அவருக்கு வாழ்த்துகள். அவரது முயற்சியால் பெருமிதம் கொள்கிறேன். அவரது எதிர்கால முயற்சிகளுக்கு நல்வாழ்த்துகள். அவர் தொடர்ந்து வெற்றிகளைக் குவிக்கட்டும்.”
பிரதமரின் எதிர்வரவுள்ள இஸ்ரேல் மற்றும் ஜெர்மனி விஜயம்

பிரதமர் திரு.நரேந்திர மோடி 2017, ஜுலை 4 முதல் 6 வரை இஸ்ரேல் செல்ல உள்ளார், மேலும் பிரதமர், 12வது ஜி-20 உச்சிமாநாட்டில் கலந்துக் கொள்வதற்காக 2017, ஜுலை 6 முதல் 8 வரை ஜெர்மனியில் உள்ள ஹம்பெர்க் நகருக்கு செல்லவும் உள்ளார். பேஸ்புக்கில் பிரதமர் தனது பக்கத்தில் தொடர்ச்சியாக கருத்துக்களைத் தெரிவித்துள்ளார்: “நான் இஸ்ரேல் பிரதமர் திரு.பெஞ்சமின் நெதன்யாஹூவின் அழைப்பினை ஏற்று 2017, ஜுலை 4 முதல் 6 வரை இஸ்ரேல் செல்ல உள்ளேன். இவ்வாறு செல்லும் முதல் பிரதமரான நான் இரு நாடுகளும் மற்றும் மக்களும் நெருக்கமாகும் வகையிலான இந்த எதிர்பாராத பயணத்தை நான் பெரிதும் எதிர்நோக்குகிறேன். இந்த ஆண்டு, இந்தியாவும், இஸ்ரேலும் தூதரக உறவுகளைத் துவங்கி 25வது ஆண்டினை குறிக்கிறது. நான் இரு தரப்பிற்கும் பயனளிக்கும் வகையிலும், பல்வேறு துறைகளிலான கூட்டை வலுப்படுத்தும் வகையிலும் பிரதமர் திரு.நெதன்யாஹூ உடன் ஆழ்ந்த பேச்சுவார்த்தை நடத்த உள்ளேன். எங்களுக்கு பயங்கரவாதம் போன்ற மிக முக்கிய பொதுவான பிரச்சினைகள் குறித்து கலந்துரையாடவும் வாய்ப்பு கிடைக்கும். கடந்த ஆண்டு, நவம்பரில் புதுதில்லிக்கு வருகை தந்தபோது வரவேற்கும் வாய்ப்பு கிடைத்த ஜனாதிபதி திரு.ரியூவன் ருவி ரிவ்லின் அவர்களையும் மற்ற பிற மூத்த தலைவர்களையும் நான் சந்திக்க உள்ளேன். இந்த விஜயத்தின்போது எனது பயணத்திட்டத்தில், இஸ்ரேல் சமூகத்தை சேர்ந்த பல்வேறு தரப்பினரையும் சந்திக்கும் வாய்ப்பு உள்ளது. குறிப்பாக இரு நாடுகளுக்கு இடையேயான நிரந்தர உறவை பிரதிபலிக்கும் வகையில் இஸ்ரேலில் வாழும் வலிமையான இந்திய சமூகத்தினருடன் கலந்துரையாட இருப்பதை எதிர்பார்த்துள்ளேன். பொருளாதாரத் துறையில், நான் மூத்த இந்திய மற்றும் இஸ்ரேல் தலைமைச் செயல் அலுவலர்கள் மற்றும் துவக்க நிலை நிறுவனங்களுடன் வியாபாரம் மற்றும் முதலீடு கூட்டுறவு விரிவாக்கம் குறித்து முதன்மையாக விவாதிக்க உள்ளேன். இது தவிர, நேரடி பயணம் மூலம் இஸ்ரேல் அடைந்துள்ள தொழில்நுட்பம் மற்றும் கண்டுபிடிப்புகளின் சாதனைகளை கண்டறிய இயலும் என நம்புகிறேன். அங்கு தங்கியிருக்கும்போது, நான் மனித வரலாற்றில் மிகப்பெரிய துயரங்களுள் ஒன்று எனக் கருதப்படுகின்ற ஹோலோகாஸ்ட்டினால் பாதிக்கப்பட்டுவர்களை நினைவுகூரும் வகையில் அமைக்கப்பட்டுள்ள யாத் வாஷ் நினைவு அருங்காட்சியகத்திற்கு செல்ல உள்ளேன். பின்னர், 1918-ம் ஆண்டு ஹைபா விடுதலைக்கான தங்களது இன்னுயிரை நீத்த வீரமிக்க இந்திய வீரர்களுக்கு எனது மரியாதையை செலுத்த உள்ளேன். ஜுலை 6 அன்று மாலை, நான் ஜெர்மனி நடத்தும் 12வது ஜி-20 உச்சிமாநாட்டில் கலந்துக்கொள்ளவதற்காக ஹம்பெர்க் செல்வதற்கான பயணத்தை துவங்க உள்ளேன். ஜுலை 7 மற்றும் 8 ஆகிய இரு தினங்களிலும், நான் பொருளாதார வளர்ச்சி, நிலையான வளர்ச்சி மற்றும் அமைதி மற்றும் ஸ்திரத்தன்மைக்கு பாதிப்பை ஏற்படுத்தும் முக்கிய பிரச்சினைகள் குறித்து ஜி-20 நாடுகளை சேர்ந்த பிற தலைவர்களுடன் பேச உள்ளதை எதிர்நோக்கியுள்ளேன். கடந்த ஆண்டு ஹாங்சூ உச்சிமாநாட்டில் எடுக்கப்பட்ட முடிவுகள் குறித்து நாங்கள் ஆய்வு செய்ய உள்ளதுடன், பயங்கரவாதம், பருவகாலம், நிலையான வளர்ச்சி, வளர்ச்சி மற்றும் வியாபாரம், டிஜிட்டல்மயமாக்கல், உடல்நலம், வேலைவாய்ப்பு, குடிபெயர்தல், மகளிருக்கு அதிகாரமளித்தல் மற்றும் ஆப்பிரிக்கா உடனான கூட்டு போன்ற பிரச்சினைகள் குறித்தும் விரிவான உரையாட உள்ளோம். இந்த ஆண்டிற்கு தேர்ந்தெடுக்கப்பட்டுள்ள தலைப்பு “ஒரு இணைக்கப்பட்ட உலகத்தை உருவாக்கல்”, முன்பு போலவே, உச்சிமாநாட்டையொட்டி இரு தரப்பும் பயன்பெறும் வகையிலான இருநாடுகளுக்கு இடையான விஷயங்கள் குறித்து கருத்துக்களை பரிமாறிக்கொள்ளும் வகையில் தலைவர்களை சந்திக்கும் வாய்ப்பினை எதிர்நோக்கியுள்ளேன்
ஒடிசாவின் ஜார்சுகுடாவில் சாலை விபத்தில் உயிரிழந்தவர்களுக்கு பிரதமர் இரங்கல்

ஒடிசாவின் ஜார்சுகுடாவில் சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது; "ஒடிசாவின் ஜார்சுகுடாவில் நடந்த விபத்து வருத்தத்தை ஏற்படுத்தியுள்ளது. விபத்தில் உயிரிழந்தவர்களின் குடும்பத்தினருக்கு ஆழ்ந்த இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்: பிரதமர்"
மஹாகாளி ஆற்றின் குறுக்கே தார்சுலா (இந்தியா) – தார்சுலா (நேபாளம்) இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், மஹாகாளி ஆற்றின் குறுக்கே தார்சுலா (இந்தியா) – தார்சுலா (நேபாளம்) இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது. இந்த ஒப்பந்தம் மூலம், இரு நாடுகளிடையேயான நட்புறவு மேலும் வலுப்பெறும். மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1788007
ஐரோப்பிய மறுகட்டுமானம் மற்றும் வளர்ச்சி வங்கியில் இந்தியா உறுப்பு நாடாக அமைச்சரவை ஒப்புதல்

மறுகட்டுமானம் மற்றும் வளர்ச்சிக்கான ஐரோப்பிய வங்கியில் இந்தியா உறுப்பு நாடாக பிரதமர் நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது. இ.பி.ஆர்.டி.யின் உறுப்பினராக தேவையான நடவடிக்கைகளை நிதி அமைச்சகத்தின் கீழான பொருளாதார விவகாரங்கள் துறை எடுக்கும். தாக்கம்: இ.பி.ஆர்.டி.யின் உறுப்பினராவதன் மூலம் இந்தியாவின் சர்வதேச நிலை விரிவடைந்து பொருளாதார விருப்பங்களை மேம்படுத்தும். இ.பி.ஆர்.டி.யின் செயல்பாடு கொண்ட நாடுகள் மற்றும் துறை அறிவாற்றலை அணுகலாம் இந்தியாவின் முதலீட்டு வாய்ப்புகள் ஊக்கம் பெறும் உற்பத்தி, சேவைகள், தகவல் தொழில்நுட்பம் மற்றும் எரிசக்தி துறைகளில் இணை நிதி வாய்ப்புகள் மூலம் இந்தியா மற்றும் இ.பி.ஆர்.டி. இடையே ஒத்துழைப்புக்கான வாய்ப்புகள் அதிகரிக்கும் இ.பி.ஆர்.டி. செயல்படும் நாடுகளில் தனியார் துறையின் வளர்ச்சி இ.பி.ஆர்.டி.யின் முக்கிய செயல்பாடு ஆகும். இதில் உறுப்பினர் ஆவதன் மூலம் இந்தியா வங்கியின் தொழில்நுட்ப உதவி மற்றும் துறைசார்ந்த அறிவாற்றலைப் பெற்று அதன் மூலம் தனியார் துறை வளர்ச்சியில் பயன் பெறலாம் இது நாட்டின் முதலீட்டு சூழலை மேம்படுத்த உதவும் இ.பி.ஆர்.டி.யின் உறுப்பினராவதால் இந்திய நிறுவனங்களின் போட்டித் திறன் விரிவடையும். வர்த்தக வாய்ப்புகள், கொள்முதல் செயல்பாடுகள், ஆலோசனைப் பணிகள் உள்ளிட்டவற்றில் சர்வதேச சந்தைகளில் விரிவுபடுத்தப்பட்ட அணுகுதலை அளிக்கும் ஒருபுறம் இது இந்திய நிபுணர்களுக்கு புதிய வாய்ப்புகளைத் திறந்து விடுவதுடன், மறுபுறம் இந்திய ஏற்றுமதிகளுக்கு வாய்ப்பு அளிக்கும் அதிகரிக்கும் பொருளாதார செயல்பாடுகள் வேலை வாய்ப்புகளை உருவாக்கும் இந்தியர்களுக்கு இந்த வங்கியில் வேலைவாய்ப்பு கிடைப்பதையும் இது சாத்தியமாக்கும் நிதி தாக்கங்கள்: இ.பி.ஆர்.டி.யில் உறுப்பினராவதற்கான குறைந்தபட்ச தொடக்க முதலீடு 1 மில்லியன் யூரோவாக இருக்கும். எனினும் உறுப்பினராவதற்கு குறைந்தபட்ச பங்குகளை (100) வாங்க வேண்டும் என்பதால் இது இந்தியாவின் முடிவைப் பொருத்தது. அதிக அளவு பங்குகளை வாங்கினால் நிதி தாக்கம் அதிகமாக இருக்கும். வங்கியில் இணைவதற்கான கொள்கை ஒப்புதல் அமைச்சரவையிடமிருந்து இந்த நிலையில் பெறப்பட்டுள்ளது. பின்னணி: ஐரோப்பிய மறுகட்டுமான மற்றும் வளர்ச்சி வங்கியில் உறுப்பினராவது குறித்து அரசு பரிசீலித்து வருகிறது. கடந்த சில ஆண்டுகளாக நிலவும் உற்சாகமான பொருளாதார வளர்ச்சி மற்றும் சர்வதேச அரசியல் நிலைப்பாடு காரணமாக பல அடுக்கு வளர்ச்சி வங்கிகளான உலக வங்கி, ஆசிய வளர்ச்சி வங்கி, மற்றும் ஆப்பிரிக்க வளர்ச்சி வங்கிகளுக்கு அப்பாற்பட்டு உலகளாவிய வளர்ச்சி நிலப்பரப்பில் இந்தியா விரிவடைய வேண்டும் என்பது குறித்து பரிசீலிக்கப்பட்டு வருகிறது. இந்தப் பின்னணியில் தான் ஆசிய உள்கட்டமைப்பு முதலீட்டு வங்கி, புதிய வளர்ச்சி வங்கி ஆகியவற்றில் இணையும் முடிவு எடுக்கப்பட்டது.
இந்தியாவின் ஜி 20 தலைமைத்துவ அம்சங்கள் குறித்து விவாதிக்க ஆளுநர்கள், முதலமைச்சர்கள் மற்றும் துணை நிலை ஆளுநர்கள் பங்கேற்ற கூட்டம் பிரதமர் தலைமையில் காணொலி வாயிலாக நடைபெற்றது

இந்தியாவின் ஜி 20 கூட்டமைப்பு தலைமைத்துவம் தொடர்பான அம்சங்கள் குறித்து விவாதிக்க, பிரதமர் திரு நரேந்திர மோடி தலைமையில் காணொலி வாயிலான கூட்டம் நடைபெற்றது. இதில் மாநிலங்களின் ஆளுநர்கள், முதலமைச்சர்கள் மற்றும் யூனியன் பிரதேசங்களின் துணை நிலை ஆளுநர்கள் பங்கேற்றனர். இக்கூட்டத்தில் பிரதமர் கருத்துத் தெரிவிக்கையில், இந்தியாவின் ஜி 20 தலைமைப் பதவி நாடு முழுவதற்கும் சொந்தமானது என்றும், நாட்டின் பலத்தை வெளிப்படுத்த இது ஒரு தனித்துவமான வாய்ப்பு என்றும் கூறினார். குழுவாகக் கூட்டுப் பணியாற்ற வேண்டியதன் முக்கியத்துவத்தை பிரதமர் வலியுறுத்தினார். மேலும் ஜி 20 தொடர்பான பல்வேறு நிகழ்ச்சிகளை ஏற்பாடு செய்வதில் மாநிலங்கள் மற்றும் யூனியன் பிரதேசங்களின் ஒத்துழைப்புத் தேவை என அவர் கூறினார். இந்தியாவின் இந்த ஜி 20 தலைமைத்துவம் பெருநகரங்களை மட்டும் அல்லாமல் அதற்கு அப்பால் இந்தியாவின் பல பகுதிகளின் சிறப்புகளை வெளிப்படுத்த உதவும் என்று அவர் குறிப்பிட்டார். இதனால் நமது நாட்டின் ஒவ்வொரு பகுதியின் தனித்துவத்தையும் உலகுக்கு வெளிக்கொணர முடியும் என்று அவர் சுட்டிக்காட்டினார். ஜி 20 தலைமைத்துவத்தின் போது ஏராளமான பிரதிநிதிகள், பார்வையாளர்கள் மற்றும் சர்வதேச ஊடகத்தினர் பல்வேறு நிகழ்வுகளில் பங்கேற்க இந்தியாவுக்கு வரவுள்ளதை பிரதமர் சுட்டிக்காட்டினார். அப்போது மாநிலங்கள் மற்றும் யூனியன் பிரதேசங்கள் வணிகம், முதலீடு மற்றும் சுற்றுலா துறைகளில் இந்த வாய்ப்பைப் பயன்படுத்த வேண்டியது முக்கியமானது என்று பிரதமர் குறிப்பிட்டார். ஜி 20 தொடர்பான பல்வேறு நிகழ்வுகளில் மக்கள் பங்கேற்பை, முழுமையான அரசுமுறை மற்றும் முழு சமூக அணுகுமுறை மூலம் உறுதி செய்ய வேண்டியதன் அவசியத்தையும் அவர் வலியுறுத்தினார். பல்வேறு மாநிலங்களின் ஆளுநர்கள், முதலமைச்சர்கள் மற்றும் யூனியன் பிரதேசங்களின் துணை நிலை ஆளுநர்கள் கூட்டத்தின் போது தங்கள் கருத்துகளைப் பகிர்ந்து கொண்டனர். ஜி20 மாநாடு தொடர்பான கூட்டங்களைத் தகுந்த முறையில் நடத்துவதற்கு மாநிலங்கள் செய்து வரும் ஏற்பாடுகளை எடுத்துரைத்தனர். கூட்டத்தில் வெளியுறவு அமைச்சர் திரு ஜெய்சங்கரும் உரையாற்றினார், மேலும் இந்தியாவின் ஜி20 ஏற்பாட்டு அதிகாரி (ஷெர்பா) ஜி 20 தொடர்பான விளக்கக்காட்சியை இக்கூட்டத்தின்போது வழங்கினார்.
இடதுசாரி அதிதீவிரவாதம் உள்ள பகுதிகளில் பாதுகாப்புக்குரிய இடங்களில் 2ஜி செல்பேசி சேவைகளை 4ஜி ஆக உயர்த்த அமைச்சரவை ஒப்புதல் அளித்துள்ளது

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை, இடதுசாரி அதிதீவிரவாதம் உள்ள பகுதிகளில் பாதுகாப்புக்குரிய இடங்களில் 2ஜி செல்பேசி சேவைகளை 4ஜி ஆக உயர்த்த அனைத்து சேவை பொறுப்பு நிதியத்திற்கு ஒப்புதல் அளித்துள்ளது. முதல்கட்டத்தில் 2,343 இடங்களை மேம்படுத்த (வரிகள் மற்றும் தீர்வைகள் நீங்கலாக) ரூ.1,884.59 கோடி செலவு பிடிக்கும் என மதிப்பிடப்பட்டுள்ளது. இந்த இடங்களை பிஎஸ்என்எல் அடுத்த ஐந்தாண்டுகளுக்கு அதன் சொந்த செலவில் பராமரிக்கும். இந்த இடங்கள் பிஎஸ்என்எல்-க்கு சொந்தமாக இருப்பதால் இந்தப் பணி பிஎஸ்என்எல்-க்கு வழங்கப்பட்டுள்ளது. இடதுசாரி அதிதீவிரவாதம் உள்ள பகுதிகளில் செயல்பாடுகள் மற்றும் பராமரிப்புக்கான ஐந்தாண்டு ஒப்பந்தக்காலத்திற்கு பின் ரூ.541.80 கோடி செலவாகும் என்று மதிப்பிடப்பட்டுள்ளது. இதற்கும் மத்திய அமைச்சரவை ஒப்புதல் அளித்துள்ளது. அமைச்சரவை ஒப்புதல் அளித்த தேதியில் இருந்து அல்லது 4ஜி சேவைகள் தொடங்கியதில் இருந்து 12 மாதங்கள் வரை இந்த நீடிப்பு இருக்கும்.
இங்கிலாந்து பிரதமர் மேதகு போரிஸ் ஜான்சனுடன் பிரதமர் தொலைபேசியில் பேச்சு

இங்கிலாந்து பிரதமர் மேதகு போரிஸ் ஜான்சனுடன் பிரதமர் திரு நரேந்திர மோடி தொலைபேசியில் இன்று பேசினார். இந்தாண்டு தொடக்கத்தில் அவர்களின் காணொலி உச்சிமாநாட்டிலிருந்து இருதரப்பு உறவில் ஏற்பட்டுள்ள முன்னேற்றங்களை இருதலைவர்களும் ஆய்வு செய்தனர். இந்த காணொலி உச்சிமாநாட்டின் போது நிறைவேற்றப்பட்ட திட்டத்தின் கீழ் ஏற்கனவே தொடங்கப்பட்ட நடவடிக்கைகள் குறித்து அவர்கள் திருப்தி தெரிவித்தனர். அதிகரிக்கப்பட்ட வர்த்தக உறவில் ஏற்பட்டுள்ள முன்னேற்றத்தையும் அவர்கள் ஆய்வு செய்தனர் மற்றும் இரு நாடுகள் இடையேயான வர்த்தகம் மற்றும் முதலீட்டுத் தொடர்புகளை வேகமாக விரிவுப்படுத்தவும் அவர்கள் ஒப்புக் கொண்டனர். 2021ஆம் ஆண்டு நவம்பர் மாத தொடக்கத்தில் கிளாஸ்கோ நகரில் நடைபெற உள்ள யுஎன்எஃப்சிசிசி சிஓபி-26 கூட்டத்தை முன்னிட்டு பருவநிலை மாற்றம் தொடர்பான விஷயங்கள் குறித்து இருதலைவர்களும் விரிவாக விவாதித்தனர். புதுப்பிக்கத்தக்க எரிசக்தி விரிவாக்க லட்சிய இலக்கு மற்றும் சமீபத்தில் அறிவிக்கப்பட்ட தேசிய ஹைட்ரஜன் திட்டத்தில் உள்ளபடி, பருவநிலை நடவடிக்கைக்கு இந்தியாவின் உறுதிப்பாட்டை பிரதமர் தெரிவித்தார். பிராந்திய நிகழ்வுகள் குறிப்பாக ஆப்கானிஸ்தான் நிலவரம் குறித்து தங்கள் கருத்துக்களை இருதலைவர்களும் பரிமாறிக் கொண்டனர். இதன்படி பயங்கரவாதம் மற்றும் தீவிரவாதம், மனித உரிமைகள், பெண்கள் மற்றும் சிறுபான்மையினர் உரிமைகள் தொடர்பான விஷயங்களில் பொதுவான சர்வதேச கண்ணோட்டத்தை உருவாக்க அவர்கள் ஒப்புக் கொண்டனர். —-
கர்ச்சி பூஜையின் தொடக்கத்தையொட்டி நாட்டு மக்களுக்கு பிரதமர் வாழ்த்து

கர்ச்சி பூஜை தொடங்கியிருப்பதை அடுத்து, பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார். ட்விட்டர் செய்தியில் பிரதமர் கூறியிருப்பதாவது: “கர்ச்சி பூஜையின் தொடக்கத்தையொட்டி, நாட்டு மக்களுக்கு நல்வாழ்த்துகள். 14 தெய்வங்களின் ஆசிகள் எப்போதும் நமக்கு கிடைக்கட்டும். ஒவ்வொருவரும் நல்ல ஆரோக்கியத்துடன் வெற்றியும், வளமும் பெறட்டும்”.
ஒடிசாவின் கஞ்சம் மாவட்டத்தில் நடந்த கோர விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்

ஒடிசாவின் கஞ்சம் மாவட்டத்தில் நடந்த கோர விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இது குறித்து பிரதமர் வெளியிட்டுள்ள டுவிட்டர் பதிவில்:- ஒடிசா மாநிலம் கஞ்சம் மாவட்டத்தில் நேரிட்ட விபத்தில் உயிரிழப்பு ஏற்பட்டது குறித்து தாம் கவலை அடைந்ததாக கூறியுள்ளார். இந்த சோகமான தருணத்தில் இறந்தவர்களின் குடும்பத்தினர் குறித்து தமது எண்ணம் இருப்பதாக தெரிவித்துள்ளார். காயமடைந்தவர்கள் விரைவில் குணமடைய தாம் பிரார்த்திப்பதாகவும் பிரதமர் குறிப்பிட்டுள்ளார்.
தடுப்பூசி வழங்கும் நடவடிக்கையில் ஈடுபட்டுள்ள ஒவ்வொருவருக்கும் பிரதமர் பாராட்டு

உலகின் மிகப்பெரிய தடுப்புமருந்து வழங்கல் நடவடிக்கையின் ஒவ்வொரு பங்குதாரருக்கும் பிரதமர் திரு நரேந்திர மோடி பாராட்டு தெரிவித்துள்ளார். மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியாவின் டிவிட்டர் பதிவு ஒன்றை மேற்கோள் காட்டிய பிரதமர், "நமது சகமக்கள் தடுப்பூசி பெறுவதை உறுதிசெய்ய ஒவ்வொரு பங்குதாரரும் எடுத்த சிறப்பான முயற்சிகளின் வெறும் ஒரு உதாரணமே இது. இந்தியாவின் தடுப்பு மருந்து வழங்கும் நடவடிக்கையை வெற்றி பெற வைத்துக்கொண்டிருக்கும் ஒவ்வொருவருக்கும் பாராட்டுகள்,” என்று தமது டிவிட்டர் பக்கத்தில் பதிவிட்டுள்ளார். ——
ஸ்ரீ பத்மனாபசுவாமி கோவிலில் பிரதமர் தரிசனம் செய்தார்; சுவதேஷ் தர்ஷன் திட்டத்தை தொடங்கி வைத்தார்

பிரதமர் திரு. நரேந்திர மோடி இன்று திருவனந்தபுரத்திற்கு பயணம் மேற்கொண்டார். அப்போது, சுவதேஷ் தர்ஷன் திட்டத்தை தொடங்கி வைக்கும் கல்வெட்டினைத் திறந்துவைத்தார். பின்பு, ஸ்ரீ பத்பனாபசாமி கோவிலில் தரிசனம் செய்தார். இன்று கொல்லம் புறவழிச்சாலையை திறந்து வைத்த பின் பிரதமர் திருவனந்தபுரத்திற்கு பயணம் மேற்கொண்டார்.
மணிப்பூர் சங்கை திருவிழாவையொட்டி பிரதமர்  வெளியிட்டுள்ள காணொலி காட்சி செய்தியின் தமிழாக்கம்

வாழ்த்துக்கள்! சங்கை திருவிழாவைக் கொண்டாடுவதற்கு வெற்றிகரமான ஏற்பாட்டை செய்துள்ள மணிப்பூர் மக்கள் அனைவருக்கும் என் இதயபூர்வ வாழ்த்துக்களைத் தெரிவித்துக் கொள்கிறேன்! கொரோனா பெருந்தொற்றுக் காரணமாக 2 ஆண்டுகளுக்கு பிறகு சங்கைத் திருவிழாவிற்கு ஏற்பாடு செய்யப்பட்டுள்ளது. இதுவரை இல்லாத அளவாக மேற்கொள்ளப்பட்டுள்ள இந்த நிகழ்வுக்காக நான் மகிழ்ச்சி அடைகிறேன். இதற்காக முதலமைச்சர் என். பைரேன் சிங் அவர்களுக்கும் அவருடைய அரசுக்கும் எனது பாராட்டைத் தெரிவித்துக் கொள்கிறேன். நண்பர்களே! மணிப்பூர் மாநிலம் இயற்கை அழகுடன் கூடியதாகவும், சிறந்த கலாச்சாரம் மற்றும் பாரம்பரியத்தைக் கொண்டதாகவும் திகழ்கிறது. எனவே, ஒவ்வொருவரும் ஒருமுறையாவது இங்கு வருகை தர விரும்புகிறார்கள். ஒரே நூலில் கோர்க்கப்பட்ட பல்வேறு வகையிலான அணிகலன்களைக் கொண்ட அழகான மாலையாக மணிப்பூர் உள்ளது. இந்த அமிர்த காலத்தில், ‘ஒரே பாரதம் உன்னத பாரதம்’ என்ற உத்வேகத்தோடு நாடு முன்னேறி வருகிறது. அதையொட்டி, ஒற்றுமைத் திருவிழா என்ற தலைப்பில் சங்கைத் திருவிழா வெற்றிகரமாக ஏற்பாடு செய்யப்பட்டுள்ளது. இது நமக்கும் வருங்கால தலைமுறையினருக்கும் அதிக சக்தியை அளிக்கக் கூடும். சங்கை, மணிப்பூர் மாநில விலங்காக மட்டுமல்லாமல் இந்தியாவின் சமூக பாரம்பரியத்தில் சிறப்பிடம் பெற்றுள்ளது. அதனால்தான், இந்தியாவின் உயிரியல் பன்முகத்தன்மையைக் கொண்டாடும் வகையில், சிறந்த திருவிழாவாக சங்கைத் திருவிழா கொண்டாடப்படுகிறது. இது இயற்கையுடன் இணைந்த இந்தியாவின் கலாச்சாரம் மற்றும் ஆன்மீக ஒருங்கிணைப்பையும் கொண்டாடுகிறது. சகோதர சகோதரிகளே, தலைநகரத்தில் மட்டும் சங்கைத் திருவிழா கொண்டாட்டம் என்பது அல்லாமல் மாநிலம் முழுவதும் இது கொண்டாடப்பட்டு ஒற்றுமைத் திருவிழாவாக விளங்குகிறது. நாகாலாந்து எல்லை முதல் மியான்மர் எல்லை வரை 14 இடங்களில் இத்திருவிழாவின் கொண்டாட்டத்தைக் காணமுடிகிறது. நண்பர்களே! நூற்றாண்டுகால பாரம்பரிய திருவிழாக்கள் நம் நாட்டில் உள்ளன. இந்தத் திருவிழாக்கள் மூலம் நமது கலாச்சாரத்தை மேம்படுத்துவதோடு உள்ளூர் பொருளாதாரமும், சிறந்த வளர்ச்சியைப் பெறுகிறது. சங்கைத் திருவிழா போன்ற நிகழ்வுகள் முதலீ்ட்டாளர்களை வர்த்தகர்களையும் ஈர்க்கிறது. இந்த திருவிழா மூலம் எதிர்காலத்தில் மாநிலம் வளர்ச்சி அடையும் என்று நாம் நம்புகிறேன்.. இந்த உத்வேகத்தோடு அனைவருக்கும் மிக்க நன்றி!
1925ஆம் ஆண்டின் சீக்கிய குருத்வாராக்கள் சட்டத்தில் திருத்தங்கள் மேற்கொள்வதற்கான ஒப்புதல்

பிரதமர் திரு. நரேந்திர மோடி அவர்களின் தலைமையில் இன்று நடைபெற்ற அமைச்சரவை கூட்டத்தில் 1925ஆம் ஆண்டின் சீக்கிய குருத்வாராக்கள் சட்டத்தின் கீழ் உருவாக்கப்பட்ட வாரியத்திற்கான உறுப்பினர்கள் மற்றும் குழுக்களுக்கு வாக்களிப்பதில் சஹஜ்தாரி சீக்கியர்களுக்கு 1944ஆம் ஆண்டில் வழங்கப்பட்டிருந்த சிறப்பு சலுகையை நீக்குவதற்கு நாடாளுமன்றத்தின் மூலம் இந்தச் சட்டத்தில் உரிய திருத்தம் மேற்கொள்ள மத்திய உள்துறை முன்வைத்த முன்வரைவை பரிசீலித்தது. இதன்படி, 08.10.2003 முதல் பின் தேதியிட்டு இந்த 1925ஆம் ஆண்டின் சீக்கிய குருதுவாராக்கள் சட்டத்தில் திருத்தம் கொண்டுவருவது என்ற மத்திய உள்துறையின் முன்வரைவிற்கு மத்திய அமைச்சரவை ஒப்புதல் அளித்தது. இந்தத் திருத்தமானது 1966ஆம் ஆண்டின் பஞ்சாப் மறுசீரமைப்புச் சட்டத்தின் 72வது பிரிவின் கீழ் நாடாளுமன்றத்தால் வழங்கப்பட்டிருந்த அதிகாரங்களை பயன்படுத்தி மத்திய உள்துறை அமைச்சகம் 08.10.2003 அன்று ஓர் அறிவிக்கையின் மூலம் வெளியிடப்பட்டது. எனினும், இந்த அறிவிக்கையை பஞ்சாப் மற்றும் ஹரியானா உயர்நீதிமன்றம் அதன் 20.12.2011 தேதிய உத்தரவின் மூலம் ரத்து செய்து, இவ்வகையில் இந்தச் சட்டம் திருத்தப்பட வேண்டுமா? இல்லையா? என்பதை பொருத்தமான, திறமையான சட்டமன்றம் தீர்மானிக்க வேண்டும் என்றும் உத்தரவிட்டிருந்தது.
சர்தார் படேல் நினைவு தினத்தை முன்னிட்டு பிரதமர் அவருக்கு வீர வணக்கம் செலுத்தினார்

சர்தார் படேல் நினைவு தினத்தை முன்னிட்டு பிரதமர் திரு. நரேந்திர மோடி அவருக்கு வீர வணக்கம் செலுத்தினார். “சர்தார் படேல் நினைவு தினத்தை முன்னிட்டு நாம் அவருக்கு வீர வணக்கம் செலுத்துவோம். இந்தியாவிற்காக அவர் ஆற்றியுள்ள சேவையும் சிறப்புமிக்க பங்களிப்பும் என்றும் மறக்க முடியாது” என்று பிரதமர் கூறியுள்ளார்.
வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவைக் குழு வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல் அளித்துள்ளது. மக்களால் தேர்ந்தெடுக்கப்பட்ட குறைதீர்க்கும் மாற்று முறைகள் கொண்டுவரப்பட்டதையொட்டி, இந்த ஒப்புதல் வழங்கப்பட்டுள்ளது. இதனை முன்னிட்டு, வருமான வரி மற்றும் மறைமுக வரிக்கான ஒழுங்காணையங்கள் நீக்கப்பட்டுள்ளன.
முதல் சரக்கு ரயில் மணிப்பூர் ராணி கைடின்லியு ரயில் நிலையம் சென்றடைந்ததற்கு பிரதமர் பாராட்டு

மணிப்பூர் தமெங்லாங் மாவட்டத்தில் ராணி கைடின்லியு ரயில் நிலையத்துக்கு முதல் சரக்கு ரயில் சென்றடைந்ததற்கு பிரதமர் திரு நரேந்திர மோடி பாராட்டு தெரிவித்துள்ளார். மணிப்பூர் மாநிலத்துக்கான இணைப்பு அதிகரிக்கப்படும் மற்றும் வர்த்தகம் ஊக்குவிக்கப்படும் எனவும் அவர் கூறியுள்ளார். வடகிழக்கு பகுதி மேம்பாட்டுத்துறை அமைச்சர் திரு ஜி கிஷன் ரெட்டியின் சுட்டுரைக்கு பதில் அளித்துள்ள பிரதமர் மோடி கூறியிருப்பதாவது: ‘‘வடகிழக்கு மாநிலத்துக்கான மாற்றம் தொடர்கிறது. மணிப்பூர் மாநிலத்துக்கான இணைப்பு அதிகரிக்கப்படும் மற்றும் வர்த்தகம் ஊக்குவிக்கப்படும். மாநிலத்தின் அருமையான தயாரிப்புகள், நாடு முழுவதும் செல்லும்.’’